**ÁTE ” Jó tanuló, jó sportoló” ösztöndíjpályázat kiírása**

**Pályázati felhívás**

Az Állatorvostudományi Egyetem a 2023/2024. tanévre ösztöndíj pályázatot hirdet „**Jó tanuló, jó sportoló”** ösztöndíjra.

Az ösztöndíjra pályázhatnak az állami ösztöndíjas/állami (rész)ösztöndíjas, magyar nyelvű képzésben résztvevő, teljes idejű alapképzésben, osztatlan, illetve mesterképzésben résztvevő azon hallgatók, akik az adott tanév őszi és tavaszi félévére beiratkoztak és legalább 40 kreditet megszereztek.

Az ÁTE „Jó tanuló, jó sportoló” ösztöndíj egy tanévben maximum két hallgatónak adható. Az ösztöndíj összege megegyezik az egyetemi ösztöndíj összegével. **Az ösztöndíjat a hallgató tanulmányai alatt egyszer nyerheti el.**

A pályázati eredmény kihirdetésére és az oklevél átadására a tanévnyitó ünnepségen kerül sor.

***Pályázati feltételek***

***Sporteredmény***

Nemzetközileg vagy országosan, egyénileg, vagy csapatban szerzett kimagasló eredmény az előző tanévben, amit országos szakszövetségi, vagy MEFS igazolással kell bizonyítani.

***Tanulmányi eredmény***

Az előző tanév súlyozott tanulmányi átlaga legalább 4,00.

***Példamutató emberi magatartás***

***Pályázat beadása***

A pályázatokat a Tanulmányi Osztályon kell beadni a tanév vizsgaidőszakának utolsó napjáig, ebben az évben **2023. június 30-ig**.

***A pályázat elbírálása***

A beérkezett pályázatokat az oktatási rektorhelyettes, a HÖK és a Testnevelési tanszék véleményezése mellett az Egyetemi Diákjóléti Bizottság bírálja el.

2023. május 11.

 Csapó Tímea